**Fecske Csaba Kerti mese című versének feldolgozása**

Jelleg: óravázlat

Tantárgy: Magyar irodalom

Korcsoport: 3. osztály (tanulásban akadályozottak)

Az óra célja:

* Vers feldolgozása irányított kérdések, feladatok segítségével
* A tanulók szociális kompetenciáinak, együttműködésének fejlesztése
* Csoportos produktum létrehozása, a vers megjelenítése alkotással

Fejlesztési területek: szókincs, együttműködési készség, olvasástechnika, szóbeli kommunikáció, szociális kompetenciák, szövegértés

Tantárgyi koncentráció:

* Környezetismeret (zöldségek)
* Rajz és vizuális kultúra

Eszközök: Szitakötő folyóirat 2017/2. szám, interaktív tábla, projektor, szókártyák a versből, betűrács, zsírkréta, csomagolópapír

|  |  |  |
| --- | --- | --- |
| Idő-keret | Képzési tartalom, tevékenységi forma | Eszközök, módszerek, munkaformák |
| 3’ | Bevezető rész:  **Ráhangolódás a versre**  „A mai órán egy verset olvasunk a Szitakötő folyóiratból. Ez a vers egy különleges lakodalomról szól.  Ki volt már esküvőn/lakodalomban? Kik vannak ott? Mit csinálnak? Ebben a versben zöldségek tartanak lakodalmat. Figyeljétek meg, milyen zöldségek szerepelnek a versben/mi a szerepük a lakodalomban!” | Eszközök: Szitakötő folyóirat  Módszerek: beszélgetés, tanári bemutatás, tanári kérdés-tanulói válasz  Munkaforma: frontális |
| 3’ | **Vers felolvasása/ meghallgatása, gondolatok megfogalmazása a verssel kapcsolatban**  Felolvasom a tanulóknak Fecske Csaba Kerti mese című versét.  Megbeszéljük, kinek mi jutott eszébe a versről. Irányított kérdéseket teszel fel a tanulóknak. Mit csináltak a zöldségek a versben? Ki volt a menyasszony? Ki volt a vőlegény? | Eszközök: Szitakötő folyóirat, projektor, interaktív tábla  Módszerek: tanári bemutatás tanári kérdés-tanulói válasz, beszélgetés  Munkaforma: frontális |
| 5’ | Fő rész:  **Ismeretlen szavak megbeszélése**  Megbeszéljük a tanulók számára ismeretlen szavakat interaktív tábla segítségével. – Szavak, kifejezések párosítása a hozzájuk tartozó magyarázattal. | Eszközök: Szitakötő folyóirat, interaktív tábla  Módszerek: cselekedtetés, ellenőrzés  Munkaforma: frontális |
| 5’ | **Versolvasás, zöldségek keresése a versben**  4 csoportba osztom a gyerekeket. Minden csoport kap egy Szitakötő folyóiratot.  „Olvassátok el a verset! Keressétek meg, milyen zöldségek szerepelnek a versben és karikázzátok be!” Ellenőrzés: minden csoport felolvassa egy-egy zöldség nevét, ezekről képek kivetítése. | Eszközök: Szitakötő folyóirat, ceruza, interaktív tábla  Módszerek: cselekedtetés, ellenőrzés  Munkaforma: kiscsoportos munka |
| 5’ | **Versben szereplő zöldségek párosítása szerepükkel, cselekvésekkel**  „Olvassátok el a versben szereplő zölddel írt zöldségeket és keressétek meg, milyen szerepük volt a „zöldség-lakodalomban”, kik voltak ők/mit csináltak a versben! Rakjátok a zöldségek mellé!  A szókártyákon szereplő feliratokat lásd az 1. sz. mellékletben. | Eszközök: szókártyák  Módszerek: cselekedtetés, ellenőrzés, értékelés  Munkaforma: kiscsoportos munka |
| 8’ | **Zöldségek nevének kirakása az interaktív táblán**  „Olvassátok el az interaktív táblán található kérdést! Aki először rájön, melyik zöldség a megfejtés, kijöhet a táblához kirakni a zöldség nevét.”  A kérdéseket a játékhoz lásd a 2. sz. mellékletben. | Eszközök: interaktív tábla, projektor  Módszerek: tanári magyarázat, cselekedtetés, ellenőrzés  Munkaforma: egyéni, frontális |
| 10’ | **Rajz készítése csoportokban**  „Ti hogy képzelitek a zöldségek lakodalmát? Melyik zöldség mit csinál? Mit esznek? Hogy van feldíszítve a terem? Rajzoljátok le a vers alapján! Saját ötletekkel is kiegészíthetitek!” | Eszközök: csomagolópapír, zsírkréta  Módszerek: cselekedtetés, motiválás  Munkaforma: kiscsoportos |
| 5’ | **Zöldségek nevének megtalálása betűrácsban**  Minden csoportnak kiosztok egy betűrácsot.  „Keressétek meg a versben szereplő zöldségeket és húzzátok át színessel! Próbáljatok minden zöldséget megtalálni! Segítségül használjátok a verset!  A betűrácsot lásd a 3. sz. mellékletben. | Eszközök: betűrács, grafit ceruza  Módszerek: játék, gyakorlás, cselekedtetés, motiválás  Munkaforma: kiscsoportos |
| 2’ | **Az óra lezárása**  Megbeszéljük, melyik csoportnak hogyan sikerült együttműködnie a feladatok megoldása során, hol voltak konfliktusok, ez miből adódott. Értékelem a csoportok órai munkáját. | Módszerek: értékelés, megbeszélés  Munkaforma: frontális, egyéni |

1. **sz. melléklet: Szókártyák párosítása**

petrezselyem – menyasszony

sárgarépa – vőlegény

zellerné – anyós

cékla – cimbalmos

fokhagyma – prímás

1. **sz. melléklet: Kérdések**

Melyik zöldség ugrotta át a kerítést? Válasz kirakása betűkészletből: Az uborka.

Melyik zöldség tart edzést? A torma.

Melyik zöldség szidja a szomszédját? A hagyma.

Melyik zöldség él a kert végében? A sóska.

Melyik zöldség büszkélkedik? A retek.

Melyik zöldség didereg? A snidling.

Melyik zöldség napozik? A paradicsom.

1. **sz. melléklet: Betűrács**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **P** | **Á** | **P** | **B** | **D** | **É** | **G** | **H** | **Í** | **F** |
| **E** | **K** | **A** | **M** | **O** | **Ő** | **R** | **T** | **U** | **O** |
| **T** | **V** | **R** | **Z** | **X** | **R** | **E** | **T** | **E** | **K** |
| **R** | **C** | **A** | **E** | **F** | **I** | **J** | **L** | **N** | **H** |
| **E** | **Ó** | **D** | **P** | **A** | **P** | **R** | **I** | **K** | **A** |
| **Z** | **P** | **I** | **S** | **T** | **Ú** | **X** | **Z** | **S** | **G** |
| **S** | **A** | **C** | **N** | **B** | **R** | **G** | **K** | **N** | **Y** |
| **E** | **N** | **S** | **I** | **D** | **F** | **R** | **T** | **Ó** | **M** |
| **L** | **P** | **O** | **D** | **C** | **S** | **Ó** | **S** | **K** | **A** |
| **Y** | **G** | **M** | **L** | **H** | **A** | **Á** | **L** | **U** | **I** |
| **E** | **R** | **P** | **I** | **É** | **C** | **É** | **K** | **L** | **A** |
| **M** | **E** | **Z** | **N** | **T** | **V** | **S** | **Y** | **É** | **Ü** |
| **S** | **Á** | **R** | **G** | **A** | **R** | **É** | **P** | **A** | **B** |